# data[].attributes.body
Ikonit ovat pyhiä kuvia, joita kunnioitetaan, koska niiden kuvaamia asioita palvotaan. Ikonit ovat paitsi tärkeitä ortodoksisen uskon kannalta, myös opetuksen välineinä. Ikoneissa toistuu samat kuva-aiheet kautta maailman, ja Jeesuksen syntymän muistelemisen kannalta tärkein ortodoksinen ikoni on jouluikoni.

# data[].attributes.body
Uskonnonopetus.fi-sivusto on julkaissut jouluikonia käsittelevän materiaalin. Ikonin yksityiskohtia klikkailemalla avautuu tietoa ikonin symboliikasta ja yksityiskohdista. Sen avulla voi tutkia ikonin merkitystä sekä käydä läpi joulun tapahtumia. On hyvä huomata, että jouluikonista on muutamia erilaisia versioita, mutta pääosin samat elementit toistuvat niissä.

Kuvan alareunan kuvakkeista avautuu tehtäviä ikonista. Osa niistä sopii ykkösluokkalaisille.

# data[].attributes.attachment_link.description
View the interactive image by Lue kuvaa by Uskonnonopetus.fi

# data[].attributes.body
Oletko ennen kuullut ikoneista tai nähnyt sellaisia?

Kuka kuvassa makaa keskellä? Tiedätkö jotain hänestä? (Henkilö on Neitsyt Maria, Jeesuksen äiti. Ortodoksisessa kirkossa hänestä käytetään myös arvonimeä Theotokos, Jumalansynnyttäjä. Tämä johtuu siitä, että kirkon uskon mukaan Marian poika Jeesus on itse Jumala ihmiseksi tulleena.

Kuka on mielestäsi kuvan päähenkilö?

Keitä siivekkäät hahmot ovat?

# data[].attributes.body
Jouluikonia voidaan tutkia eri aistien näkökulmasta.

Miltä kuvassa tuoksuu?

Miltä kuvassa tuntuu? Mitä kovaa ja pehmeää siinä on? Mitä karheaa ja sileää? Mitä märkää ja kuivaa? Onko kylmä vai lämmin?

Mitä kuvassa kuuluu? Oppilaan kanssa voi yhdessä tehdä kuvan “äänimaiseman” matkimalla keholla ja suulla ääniä, joita kuvassa voisi kuulua.

Lisää vinkkejä kuvan moniaistilliseen tulkintaan uskonnonopetus.fi-sivuston julkaisemassa pdf-tiedostossa.

# data[].attributes.body
Tulostakaa kuva jouluikonista. Askarrelkaa paperista puhekuplia ikonin eri hahmoille. Oppilaan tehtävä on keksiä, mitä eri hahmot sanovat ja ajattelevat.

Tulostamisen sijaan oppilas voi myös piirtää itse oman version jouluikonista ja tehdä puhekuplat siihen.

# data[].attributes.body
Muistipeli jouluikonin yksityiskohdista. Sitä pelataan selaimessa kääntämällä kortteja klikkaamalla niitä.

# data[].attributes.headline
Mitä eroa aiheen käsittelyssä on evankelisluterilaisen uskonnon vastaavaan?

# data[].attributes.subject
Mitä eroa aiheen käsittelyssä on evankelisluterilaisen uskonnon vastaavaan?

# data[].attributes.body
Koska ortodoksit käyttävät samaa Uutta testamenttia kuin muutkin kristityt, jouluun liittyvät Raamatun kertomukset ovat samoja kuin esim. evankelisluterilaisilla. Siksi evankelis-luterilaisen uskonnon tehtävät ja materiaalit tästä aiheesta sopivat lähtökohtaisesti myös ortodoksiseen uskontoon. Tavassa kuvata tapahtumia on kuitenkin eroja: ortodoksisuudessa Jeesuksen ei kerrota syntyneen tallissa, vaan luolassa.

# data[].attributes.body
Kysymyksiä kuvasta:

Miten paimenet liittyvät jouluun? (Enkelit ilmestyivät paimenille Jeesuksen synnyinyönä)

Mitä eläimiä kuvassa on? Montako niitä on? Minkä takia näitä eläimiä kasvatetaan? (Lampaita kasvatetaan villan ja lihan takia)

Millainen viesti enkeleillä oli kerrottavana paimenille? (“Älkää pelätkö! Minä ilmoitan teille ilosanoman, suuren ilon koko kansalle. Tänään on teille Daavidin kaupungissa syntynyt Vapahtaja. Hän on Kristus, Herra. Tämä on merkkinä teille: te löydätte lapsen, joka makaa kapaloituna seimessä.”)

Mitä paimen mietti, kun enkeli ilmestyi?

Mitä lampaat miettivät, kun enkeli ilmestyi?

Oli suuri kunnia saada ensimmäisenä tietää uuden kuninkaan syntymästä ja saada kutsu tapaamaan häntä. Mitä ihmeellistä siinä oli että enkelit kutsuivat Jeesus-lapsen luokse köyhiä ja likaisia paimenia eikä ketään muuta. (Paimenia ei tavallisesti pidetty sen arvoisina, että he pääsisivät kunniavieraiksi. Sellainen oli yleensä varattu rikkaille ja hienoina pidetyille ihmisille. Tämä kertoo siitä, että Jeesus opetti Jumalan rakastavan ihan kaikkia ja olevan kaikkein heikoimpien puolella, ja juuri siksi ne jotka yleensä jätettiin ulkopuolelle, pääsivät ensimmäisenä tervehtimään häntä.)

# data[].attributes.body
Sanalaatikko sisältää jouluevankeliumiin sekä Betlehemin tähden ja tietäjien tapaukseen liittyviä sanoja. Laatikko on interaktiivinen ja toimii selaimessa vetämällä hiirellä kirjaimesta kirjaimeen, niin että sana merkkautuu. Sama sanalaatikko löytyy myös tulostettavana pdf-tiedostona.

# data[].attributes.body
Materiaaleja on tarkoitettu käytettäväksi oppikirjan asioiden taustoittajina, mutta osa niistä soveltuu myös käytettäväksi sellaisenaan:

Neitsyt Maria on Jeesuksen äiti

Jeesuksen syntymäjuhlaa vietetään jouluna

Tähti opastaa itämaan tietäjät Betlehemiin

Pyhä perhe pakenee Egyptiin

# data[].attributes.body
1. luokan eriytettyjen UO jaksojen sisältö

Jouluun liittyviä Raamatun kertomuksia, ikoneita ja perinteitä

Pääsiäiseen liittyviä Raamatun kertomuksia, ikoneita ja perinteitä

# data[].attributes.body
Ortodoksisen uskonnon opetuksen avuksi julkaistu Ortoboxi-sivusto tarjoaa monia ekaluokkalaisille sopivia tehtäviä joulun ja pääsiäisen tapahtumien opiskelemiseen. Niistä osa tehdään verkkoselaimessa ja osan voi tulostaa paperille. Tässä padletissa olevat linkit vievät pääasiassa Ortoboxin materiaaleihin.

# data[].attributes.body
Oppilaille kannattaa hankkia ortodoksisen uskonnon oppikirja Aksios 1 ja saman sarjan tehtäväkirja. Kirjan verkkosivulta löytyy opettajan materiaalia, kuten äänitteitä, tehtäviä ja ideoita oppituntityöskentelyyn.

Linkki jouluosioon.

Linkki pääsiäisosioon.

# data[].attributes.headline
Mitä eroa aiheen käsittelyssä on evankelisluterilaisen uskonnon vastaavaan?

# data[].attributes.subject
Mitä eroa aiheen käsittelyssä on evankelisluterilaisen uskonnon vastaavaan?

# data[].attributes.body
Suomalaiset ortodoksit viettävät joulua monin samoin perintein kuin muutkin suomalaiset. Monessa ortodoksisessa maassa käytetään juliaanista kalenteria, jonka joulu on Suomessa käytetyn gregoriaanisen kalenterin joulua myöhemmin, meidän ajanlaskumme mukaan 7.1. Joulua ennen ortodokseilla on 40 päivän mittainen joulupaasto, jolloin on tapana luopua esim. liharuuasta jouluun valmistautumisen takia.

# data[].attributes.body
Nauhoite: Onni ja Anni Käyvät kirkossa (1 min) - oppikirjan luku, jossa tulee ilmi asioita ortodoksisessa kirkossa käyttäytymisestä.

Nauhoite: Joulupukin kotikulmilla (1 min) - oppikirjan luku, joka johdattaa ajatukseen Pyhästä Nikolaoksesta Joulupukin esikuvana. Pyhä Nikolaos ihmeidentekijä on ortodokseille tärkeä pyhä, jonka muistopäivä on 6.12., samana päivänä kuin Suomen itsenäisyyspäivä.

# data[].attributes.headline
Mitä eroa aiheen käsittelyssä on evankelisluterilaisen uskonnon vastaavaan?

# data[].attributes.subject
Mitä eroa aiheen käsittelyssä on evankelisluterilaisen uskonnon vastaavaan?

# data[].attributes.body
Pääsiäinen on ortodoksien suurin juhla. Kuten muutkin kristityt, he muistelevat silloin Kristuksen kärsimystä, kuolemaa, voittoa kuolemasta ja ylösnousemusta. Siksi näiden tarinoiden osalta voidaan käyttää myös evankelisluterilaisen uskonnon materiaaleja.

Pääsiäisen viettämiseen liittyy kuitenkin erityisiä ortodoksisia tapoja. Myös painotus on toinen kuin luterilaisuudessa: kun luterilaisuudessa keskitytään pitkäänperjantaihin ja Kristuksen kuolemaan, annetaan ortodoksisuudessa suurin painoarvo kuoleman voittamiselle ja ylösnousemukselle.

# data[].attributes.body
Nauhoite: Ikoneissa on sääntöjä (1 min) opettaa asioita ikonien keskeisistä piirteistä.

Nauhoite: Tuohus tuoksuu (1 min) - tuohus kuuluu kiinteästi ikonin kunnioittamiseen ja äänitteessä tulee esiin asiaa sen merkityksestä.

Ikonit kuuluvat ortodoksiseen kirkkoon ja kotiin – oppikirjan ohella käytettäviä vinkkejä tunnille, joista osa sopii käytettäväksi myös ilman kirjaa.

Tuohus ja lampukka loistavat ikonin edessä – oppikirjan ohella käytettäviä vinkkejä tunnille, joista osa sopii käytettäväksi myös ilman kirjaa.

# data[].attributes.body
Luterilaisuudesta tutut pääsiäisviikon nimitykset piinaviikko ja hiljainen viikko eivät ole ortodoksisuudessa yleisesti käytössä. Pääsiäinen on ortodokseille ilon, kuoleman voittamisen ja Kristuksen ylösnousemuksen juhla, jossa piina ei ole keskeistä.

12 kysymystä ja muuta tehtävää pääsiäisen ajasta

# data[].attributes.body
Palmusunnuntaina juhlistetaan Jeesuksen saapumista Jerusalemiin aasilla ratsastaen. Perinteisesti virpomavitsat viedään ortodoksiseen kirkkoon palmusunnuntain aattona siunattaviksi pyhällä vedellä. Niillä sitten välitetään siunausta muille. Trullit ja muut naamiaisleikit eivät ortodoksiseen virpomiseen kuulu.

Palmusunnuntain tapahtumiin liittyvää ikonia kuvaava verkossa tehtävä palapeli

Toinen verkossa tehtävä palapeli, jonka kuva on ikonimainen palmusunnuntain tapahtumia esittävä piirros.

Sanalaatikko, johon on kätketty palmusunnuntain tapoihin liittyviä sanoja. Oikeat sanat merkitään ruudukkoon hiirellä.

Etsi 7 eroa palmusunnuntai –kuvista.

Äänite: Palmusunnuntaina käydään virpomassa (2 min) - Aksios-kirjaan liittyvä OPH:n tuottama nauhoite, joka liittyy ortodoksiseen virpomisperinteeseen.

# data[].attributes.body
Ortodokseille pääsiäisviikon keskiviikko on päivä, jolloin Juudas Iskariot ilmiantoi Jeesuksen uskonnollisille johtajille maksusta.

Etsi 7 eroa kuvasta, jossa Juudas saa 30 hopearahaa Jeesuksen ilmiantamisesta.

# data[].attributes.body
Suuri torstai, jota kutsutaan yleisesti kiirastorstaiksi, on päivä, jolloin Jeesus asetti ehtoollisen. Ehtoollinen on yksi ortodoksisen kirkon mysteerioista eli sakramenteista.

Etsi 7 eroa - kuva esittää Jeesusta ja kahta opetuslasta viimeisellä aterialla.

Palapeli samasta kuvasta.

# data[].attributes.body
Pääsiäisviikon lauantaina ortodoksit muistelevat sitä, kun Jeesus oli tuonelassa hakemassa siellä olevia kuolleita takaisin elämään. Juhla liittyy kuoleman voittamiseen ja se on esimakua seuraavan päivän ilosta.

Etsi 7 eroa – kuva esittää tyypillistä ortodoksista ikoniaihetta, Jeesusta hakemassa Aadamia ja Eevaa tuonelasta. Ensimmäinen ihmispari toimii symbolina koko ihmiskunnalle ja laajemmin luomakunnalle, jolle Kristus antaa kuolemallaan ja ylösnousemuksellaan uuden elämän.

Palapeli samasta kuvasta.

# data[].attributes.body
Pääsiäisen ilosanoma tiivistyy pääsiäisyön liturgiassa uudelleen ja uudelleen monella kielellä veisattavan pääsiäistroparin sanoissa: “Kristus nousi kuolleista, kuolemallaan kuoleman voitti, ja haudoissa oleville elämän antoi.” Jeesuksen ylösnousemuksen juhla päättää paaston ja sitä vietetään isosti ja monin herkuin. Pääsiäisestä alkaen ortodoksit tervehtivät toisiaan sanoin “Kristus nousi kuolleista”, johon vastataan “Totisesti nousi”. Lapsilla on tapana opetella tervehdys ja sen vastaus monilla eri kielillä.

Pääsiäistervehdys eri kielillä - tehtävässä pitää raahata pääsiäistervehdys ja sen oikeankielinen vastaus yhteen.

Tietovisa Jeesuksen ylösnousemuksen tarinoista.

Etsi 7 eroa kuvista, jotka esittävät mirhantuojanaisia, eli Magdalan Mariaa ja muita, jotka tulivat voitelemaan Jeesuksen ruumista, mutta löysivätkin tyhjän haudan ja enkelin. Mirhantuojanaisten oma muistopäivä on toisena sunnuntaina pääsiäisestä.

Verkossa ratkaistava palapeli samasta kuvasta.

# data[].attributes.body
Ortodoksisessa kirkkovuodessa on useita paastoja, joista tärkein on pääsiäistä ennen oleva 40 päivää kestävä suuri paasto. Sen aikana esimerkiksi pidättäydytään liharuoasta ja keskitytään Jumalaan ja lähimmäisiin. Suuri paasto on tärkeä osa monen ortodoksin elämää ja sitä vietetään laajemmin kuin sen vastinetta evankelisluterilaisuudessa ja muissa läntisissä kirkoissa yleensä.

Väittämiä paastosta – 10 väittämän visa ortodoksisista paastoperinteistä.

10 kysymyksiä paastosta – oppilaan pitää klikata oikeaa vaihtoehtoa.

Visa: Suuri paasto – 6-osainen visa pääsiäistä edeltävästä suuresta paastosta.

Täydennä paastoteksti – Paastoa käsittelevä teksti, jossa osa sanoista puuttuu. Oikeat sanat pitää valita vaihtoehdoista.

Tietovisa suuresta paastosta ja pääsiäisestä.

# data[].attributes.attachment_link.description
Kuuluuko kuvan asia paastoon vai ei? Siirrä kuva oikean otsikon puolelle.

# data[].attributes.body
Verkossa tehtävä muistipeli, jonka korttien alta paljastuu pääsiäisviikon raamatunkertomuksiin liittyviä ikoneita.